Shirin Ebadi otvoreno govori - 2003-12-22
Iranka Shirin Ebadi, advokat i aktivista za zaštitu ljudskih prava dobitnica je Nobelove nagradu za mir za hrabrost koju je pokazala u
Kao jedna od prvih žena sutkinja u Iranu, dobitnica ovogodišnje Nobelove nagrade za mir, Shirin Ebadi, bila je prinuđena da podnese ostavku nakon što je 1979. godine na vlast u toj zemlji došao islamski režim. Nastavila je da radi kao advokat i aktivista za zaštitu ljudskih prava, posebno prava djece.Kao advokat Shirin Ebadi je branila mnoge koji su bili uhapšeni zbog toga što su se zalagali za veće slobode u Iranu. 2000. godine i sama je uhapšena. U zatvoru se nalazila oko tri sedmice i na suđenju zatvorenom za javnost osuđena je na kaznu od 15 mjeseci zatvora. Presuda je naknadno poništena. Ebadi je članovima Komiteta za dodjelu Nobelove nagrade rekla da nagrada koja joj je dodijeljena predstavlja pobjedu žena u Iranu i drugim islamskim zemljama. Gospođa Ebadi je izjavila da diskriminatorski odnos prema ženama u islamskim državama, bilo da se radi o sferi građanskog zakona ili o domenu socijalne, političke i kulturološke pravde vuče korijene iz patrijarhalne kulturei kulture u kojoj je muškarac dominantan , koja vlada u ovim društvima, a ne u Islamu. Ebadi također kritikuje zapadne demokracije uključujući Izrael i Sjedinjene države. Gospođa Ebadi je kritikovala akciju Sjedinjenih država u Iraku protiv režima Saddama Husseina i držanje u pritvoru uhvaćenih terorista al-Qaide od strane Amerikanaca u Guantanamu na Kubi. Čini se da je Shirin Ebadi zaboravila da su teroristi al-Qaide i prijetnja koju je pretstavljao Irak natjerali Sjedinjene države i njene koalicione partnere da poduzmu akciju. Za razliku od al-Qaide i Saddama Husseina Sjedinjene države snažno brane njeno pravo da izrazi svoje mišljenje. Predsjednik George W. Bush je istakao da je Shirin Ebadi za mnoge postala otjelovljenje iranskog demokratskog pokreta. BUSH: U Iranu je zahtijev za demokracijom snažan i široko prisutan ,kao što smo to mogli vidjeti kada se na hiljade ljudi okupilo da izraze dobrodošlicu Shirin Ebadi, dobitnici Nobelove nagrade. Režim u Teheranu mora obratiti pažnju na demokratske zahtjeve iranskog naroda ili će izgubiti svoje poslednje pravo na legitimnost. Kao što je napisao bivši iranski politički zatvorenik Mehrangiz Kar ljudi poput Shirin Ebadi mogu biti osuđeni na smrt na tajnim sudovima sličnim evropskoj Inkviziciji. Nadam se da će ova nagrada dati iranskom narodu hrabrosti da u Iranu organizira i izgradi moćan pokret za zaštitu ljudskih prava.